Diari Oficial de la Generalitat Valenciana


Sumari del DOGV 5562, del 24-07-2007 (2007/9713)

DECRET 114/2007, de 20 de juliol, del Consell, pel qual es modifica el Catàleg de Forests de Domini Públic i Utilitat Pública per la inclusió de terrenys forestals situats en el terme municipal de Chulilla i propietat de l'Ajuntament en la forest Carrasquilla número V133 del Catàleg de la Província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5562

Data del DOGV
:   24-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9713


Data del document
:   20-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Chulilla
    * muntanya de l'estat

DECRET 114/2007, de 20 de juliol, del Consell, pel qual es modifica el Catàleg de Forests de Domini Públic i Utilitat Pública per la inclusió de terrenys forestals situats en el terme municipal de Chulilla i propietat de l'Ajuntament en la forest Carrasquilla número V133 del Catàleg de la Província de València. [2007/9713]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de modificació del Catàleg de Forests de Domini Públic i utilitat Pública de la Província de València per la inclusió de terrenys forestals limítrofs amb la muntanya Carrasquilla, situada en el terme municipal de Chulilla i propietat del seu Ajuntament i s'han justificat plenament les circumstàncies que el motiven, per la qual cosa cal dictar el corresponent decret.   
Per raó d'això, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 20 de juliol de 2007,  
DECRETE  
Article 1  
Es declara d'utilitat pública el terreny forestal situat limítrof a la zona sud de la muntanya Carrasquilla número V133, propietat de l'Ajuntament de Chulilla. S'amplia la zona inclosa en el Catàleg de Forests d'Utilitat Pública, la superfície catalogada s'estén cap al sud fins a arribar al barranc de Vallfigueras. Les parcel·les amb què s'amplia la muntanya i que donen lloc a la modificació del Catàleg són: la totalitat de la parcel·la 62 del polígon 3 (la qual únicament estava catalogada en part); les parcel·les 530, 9001 i 9013 del polígon 3; i la 827 del polígon 8, totes aquestes del terme municipal de Chulilla. Es consideren enclavaments les parcel·les 518, 521 i 323 del polígon 3 del mateix terme municipal.  
Article 2  
Es modifica la inscripció en el Catàleg de Forests de Domini Públic i utilitat Pública de la Província de València de la muntanya Carrasquilla, número V133, que queda de la manera següent:  
Província: València.  
Partit judicial: Llíria.  
Partit registral: Villar del Arzobispo.  
Terme municipal: Chulilla.  
Nom: Carrasquilla.  
Número: V133.  
Pertinença: Ajuntament de Chulilla.  
Límits: nord, riu Túria; est, riu Túria i finques particulars; sud, barranc de Vallfigueras i oest, terme municipal de Loriguilla.  
Cabuda total: 403.5678 ha.  
Cabuda pública: 402.9081 ha.  
Delimitació: no.  
Amollonament: no.  
Enclavaments: sí (3 enclavaments, S= 0,6597 ha).  
Servituds: les de pas i totes aquelles que es consideren compatibles amb l'objectiu de la declaració d'utilitat pública.   
DISPOSICIÓ FINAL  
Única  
El present decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Valencia, 20 de juliol de 2007.  
 El President de la Generalitat,  
Francisco Camps Ortiz.  
El Conseller de Medi Ambient,Aigüa, Urbanisme i Habitatge,  
José Ramón García Antón.